Humanu akciju MK “Old town” podržali bajkeri iz više bh. gradova

U sklopu aktivnosti na obilježavanju  10- og rođendana Moto kluba “Old town”  danas je uspješno provedena akcija dobrovoljnog darivanja krvi  na Odjelu transufuzije u JU Bolnica  Travnik. Pored domaćina, članova  MK “Old town” , akciji su se odazvali bajkeri iz Gradačca, Modrice, Lukavca i Brčkog.

Kroz nekoliko aktivnosti Moto klub “Old town” iz Travnika tokom ovog mjeseca obilježava  vrijedan jubilej u svom radu. Kao i do sada humane aktivnosti su na  prvom mjestu, pa je i obilježavanje jubileja započelo akcijom dobrovoljnog darivanja krvi.

-Kroz nekoliko aktivnosti u narednim danima proslavit ćemo rođendan. Mi kao društveno odgovorno udruženje koje iza sebe ima mnogo aktivnosti, planiramo ovaj mjesec zajedno sa nasim sugrađanima proslaviti rođendan. – saopćili su ranije iz MK  “Old town”.